**Beszámoló a GTK HK-ban végzett tevékenységről**

**Tóth Daniella**

Oktatási Bizottság elnöke

*2014. december 8. – 2015. február 22.*

**Oktatási Bizottságban végzett munka:**

* Makkai Bianka, mint korábbi Oktatási Bizottsági elnök, egy-egy személyes beszélgetés keretein belül megosztotta velem a fontosabb tudnivalókat a bizottság feladatairól
* Találkoztam dr. Németh Edit oktatási dékánhelyettes asszonnyal, aki bemutatott a Dékáni Hivatal munkatársainak és megbeszéltük a féléves ütemtervet
* Szabó Gáborral és Markovics Petrával megbeszéltük a bizottság előző éves tevékenységeit és kitűztük a lehetséges további célokat.
* Megtartottam az Oktatási Bizottság első üléseit, amelyen meghatároztuk a féléves célokat és ütemtervet rendeltünk hozzá.
* Az Oktatási Bizottság féléves projektjeihez koordinátorokat rendeltem. Munkájukat folyamatosan támogatom és ellenőrzöm.
* Összegyűjtöttem a heti hírlevélbe az aktuális kérvényeket és egyéb oktatási határidőket.
* Részt vettem a kari kiadvány ellenőrzésében.
* Elkészült az új HK honlapunk, aminek feltöltöttük az oktatáshoz kapcsolatos részeit. Ehhez ellenőriztem és kiegészítettem a Neptun kérvények kitöltéséhez segítségül használható mintákat.
* Válaszoltam a folyamatosan érkező tanulmányi kérdésekre a hivatalos email címen, ha szükséges volt, utánajártam a megfelelő személynél.
* Az Üzleti Tudományok Intézet nyílt napján prezentációt tartottam a mesterképzésekről.
* Farkas Lászlóval összegyűjtöttük az új ZH naptárhoz szükséges opciókat.
* Véleményeztem az utólagos passzív félévvel kapcsolatos kérelmeket.
* Véleményeztem a méltányossági kérelmeket.
* Létrehoztam a ZH naptárt, összegyűjtöttem a félévben aktuális kötelező tárgyakat és tárgykódokat, kiküldtem a tanszékeknek és folyamatosan felügyeltem a kitöltést. Veres Balázzsal javítottuk a felmerülő hibákat és feltettük a honlapra.
* Koordináltam a Matematika A1 kurzussal kapcsolatos problémák összegyűjtését.
* Véleményeztem az átsorolási kérelmeket.
* Összeállítottam a HK részére egy oktatási szabályzatokkal kapcsolatos felmérő ZH-t.
* Részt vettem a szociális támogatások bírálása miatt összehívott megbeszélésen.
* Összegyűjtöttem az oktatási szabályzatokat és megosztottam a HK tagjaival.
* Összegyűjtöttem a korábbi féléves tankörök vezetőinek elérhetőségét, hogy a koordinátorok fel tudják venni a kapcsolatot velük.
* Prezentációt készítettem a HK részére a TVSZ-ből.

**Közös HK tevékenységek:**

* Közösen és egyénileg készültünk a szociális támogatás bírálói vizsgára, amelyet sikeresen letettem.
* Előbíráltuk a szociális támogatáshoz leadott dokumentumokat, majd személyesen is elbíráltuk őket.
* Részt vettem az egyetemi szervezeti felépítésről szóló fejtágításon.
* Találkozón vettem részt a dékáni vezetőséggel, ahol bezséltünk a GKT-t érintő aktuális kérdésekről.
* Részt vettem a kollégiumi mentorok kapcsán összehívott rendkívüli ülésen.
* Részt vettem a TJSZ oktatáson.
* Képviseltem a karunkat az Educatio Kiállításon és válaszoltam a felvételizők kérdéseire.
* Részt vettem a Hallgatói Önkormányzat ülésein.